احمد ذو الفقار

احمد ذو الفقار باشا (1862 - 1942) كان سياسى مصرى, مسك منصب وزير الحقانيه اكتر من اربع مرات خلال العهد الملكى.
حياته
احمد ذو الفقار اتولد بالاسكندريه سنة 1862.

اتلقى علومه الاوليه بالشام. و اتقن اللغات العربيه و الفرنسيه و التركيه, خد ليسانس الحقوق من فرنسا. و بعد رجوعه اتعين مساعد بالنيابه المختلطه سنة 1892. بعدين قاضى بمحكمة اسيوط الاهليه سنة 1894. و اتنقل منها لمحكمة مصر الاهليه سنة 1896. و ااترقا قاضى سنة 1900. و اتنقل بعد كده لمحكمة اسيوط. بعدها محكمة طنطا سنة 1901.

اختير وزير للحقانيه (العدل) فى عهد الوزارات: وزارة محمد سعيد التانيه (20 مايو 1919- 20 نوفمبر 1919), بعدين وزارة يوسف وهبه الاولانيه (20 نوفمبر 1919- 21 مايو 1920), وزارة محمد توفيق نسيم الاولانيه (21 مايو 1920- 16 مارس 1923), و كمان التانيه (30 نوفمبر 1922- 9 فبراير 1923), وزارة يحيى ابراهيم الاولانيه (15 مارس 1923- 27 يناير 1924), اللى كان من اهم اعمالها اصدار دستور سنة 1923. و اخيرا فى وزارة احمد زيور التانيه فى الفتره من (12 سبتمبر 1925- 7 من يونيه 1926)

اتعين احمد ذو الفقار مندوب فوق العاده, و وزير مفوض لمصر فى روما سنة 1925.

 مصادر 

تصنيف:مصريين